 Ganacsade Cali Ducaale Faarax oo kulankaas ka hadlay, ayaa isaguna ku raacay odayaashaas hore in tuhun khalad ah laga aaminsan yahay beelaha Habaryoonis iyo taageerada ay u fidiyeen Guddoomiyaha Wakiillada oo uu sheegay in la dulmiyey, waxaannu yidhi; Hadalka badan ee soo baxay ee leh nidaamka jiraa dhabta Habaryoonis ayuu ku fadhiyaa, waxaannu caddaynaynaa in aannu annaga dhabtayada nidaamkaasi ku fadhiyin, wax gooni ah oo aannu ku qabno oo aannu dhabtayada ugu fadhiisinaana ma jiro, waxaaba laga yaabaa in nidaamkani dhibaatada ugu badan inagu hayo. 